Șapte oameni au murit în Hong Kong după ce a luat foc un apartament în care avea loc o petrecere.
Șapte oameni au murit în Hong Kong după ce a luat foc un apartament. Din primele informații, în apartamentul distrus avea loc o petrecere. Incendiul ar fi pornit de la o lumânare care a aprins un burete de izolare fonică. Blocul nu avea alarme de incendiu și nici sisteme de stingere a focului.
Șapte oameni au murit și 13 au fost răniți în Hong Kong după ce a luat foc un bloc de locuințe. Flăcările au izbucnit seara târziu, într-un apartament de la etajul 1 și s-au extins și la etajul de deasupra. Martorii au spus pentru presa locală că nu au auzit nicio alarmă. Pompierii au descoperit că blocul nu avea nici un sistem de stingere a incendiilor. Din primele informații, în apartamentul care a ars avea loc o petrecere privată. Aparent, o lumânare a aprins materialul de izolare fonică de pe pereți. Unele dintre victime au fost găsite moarte în bucătăria locuinței, unde au încercat să se ascundă. Șapte din cei 13 răniți sunt în stare gravă în trei spitale din Hong Kong.